ભારત સરકારના આદિજાતિ વિકાસ રાજ્ય મંત્રી જશવંતસિંહ ભાભોરે જણાવ્યુ હતુ કે ર્ડા.બાબા સાહેબ આંબેડકરે જયારે ભારતનું બંધારણ બનાવ્યુ ત્યારે દેશમાં વસતા તમામ જાતિના લોકોને પોતાના હકકોને રક્ષણ મળી રહે સમાજમાં દલીત, પીડીત શોષીત તથા પછાત જાતિના લોકોને અન્ય સમાજથી પાછળ રહી ન જાય તે માટે આગળ લાવવાનુ કામ ર્ડા.બાબા સાહેબ આંબેડકરે કર્યુ છે. સમાજના ઉત્થાન માટે અનેકવિધ યોજના બનાવી જેવી કે શિક્ષણ ક્ષેત્રે શૈક્ષણિક સંસ્થાઓ, આરોગ્યને લગતી યોજનાઓ, ઉચ્ચશિક્ષણ મેળવવા માટે શિષ્યવૃત્તિ યોજના તથા આવાસોની યોજનાથી સંવાદિતાનો વ્યાપ વધે અને ગરીબ કુટુંબોને સરકારીની વિવિધ યોજનાઓ ઉજજવલા યોજના, સોભાગ્ય યોજના, પ્રધાનમંત્રી જન ધન યોજના, જીવન જયોત વીમા યોજના જેવી અનેક યોજના અમલમાં છે તેનો લાભ લેવા અનુરોધ કરવામાં આવ્યો હતો તથા આ જિલ્લામાં જે વિકાસના કામો કરવામાં કેન્દ્ર સરકારે અને રાજય સરકારનો પુરતો સહયોગ મળવાથી દાહોદ જિલ્લાને સ્માર્ટ સીટી બનાવવા પસંદ કરવામાં આવી છે તેને પણ ઝડપથી પૂર્ણ કરવામાં આવશે એમ મંત્રીશ્રીએ જણાવ્યું હતું.